Valke slaan toe op klerefabriek | Maroela Media
Valke slaan toe op klerefabriek
Die Valke in KwaZulu-Natal het Dinsdag toegeslaan op ŉ fabriek in die Durbanse sakesentrum wat namaaksels van bekende klerehandelsmerke vervaardig.
Kapt. Simphiwe Mhlongo, woordvoerder van die Valke, het gesê hulle het ŉ klagte ontvang van ŉ gelisensieerde Nike-verkoper dat straatverkopers nagemaakte Nike-klere by verkeersligte verkoop. Beamptes het ondersoek ingestel en vasgestel die klere word in ŉ fabriek in die sakesentrum vervaardig.
“Die ondersoekspan het ŉ lasbrief bekom om die fabriek te deursoek en ŉ klopjag is Dinsdag op die gebou gedoen. Nike se bestuurder vir handelsmerkbeskerming was ook deel van die span om hul handelsmerk te identifiseer,” het Mhlongo gesê.
Die Valke het beslag gelê op vervalste kledingstukke met Nike, Puma, Van’s, Levi’s, Adidas en Roxy-handelsmerke ter waarde van ongeveer R900 000. Naaldwerkmasjiene en ander toerusting wat gebruik is om die nagemaakte goedere te maak, is ook deur die Valke gekonfiskeer.
“Die eienaar van die fabriek is nog steeds op vrye voet, maar die ondersoekspan is op sy spoor,” het Mhlongo gesê.
Durban KwaZulu-Natal valke
Vrae omdat man ná ongeluk in vangwa gegooi is
Video: Onderwysers sê beroepsopleiding nie op standaard
Welgedaan SAPS!! Doen so voort.
Dit is hoekom ons land se ekonomie ten gronde gaan, mnr zumpie.
Karoo klong Suid-Afrika se ekonomie versleg oor die onbevoegdheid van die regering en die feit dat no 1 net graad 2 het help ook nie.
My liewe China, Baie dankie dat jy vir my die lewe ń bietjie beter maak. By jou kan ek akkies koop teen die helfte van die prys. Toe ek nou my eie winkel langs jou oopmaak kon ek nie verstaan waarom jy helfde minder vir dieselfde winkel as ek huur betaal nie, ek kon ook nie verstaan hoekom jy jou goed so goedkoop kan verkoop nie. Jy het wragtig my keel afgesny. Toe moet ek nog hoor jou regering betaal jou R20 000 per maand net om in RSA ń winkeltjie te hê. Hoe werk dit? Jy vat nou wraggies… Lees meer »
Dis die tippie van die ysberg… hier is so baie grys produkte in die land. Beheer is daar nie.. maak die poorte oop…